|  |  |
| --- | --- |
|  | ПРАВИЛНИК  О ДОПУНИ ПРАВИЛНИКА О ПЛАНУ И ПРОГРАМУ НАСТАВЕ И УЧЕЊА СТРУЧНИХ ПРЕДМЕТА СРЕДЊЕГ СТРУЧНОГ ОБРАЗОВАЊА И ВАСПИТАЊА У ПОДРУЧЈУ РАДА ТРГОВИНА, УГОСТИТЕЉСТВО И ТУРИЗАМ  ("Сл. гласник РС - Просветни гласник", бр. 14/2023) |

На основу члана 67. став 4. Закона о основама система образовања и васпитања ("Службени гласник РС", бр. 88/17, 27/18 - др. закон, 10/19, 6/20 и 129/21), Министар просвете доноси

**ПРАВИЛНИК  
О ДОПУНИ ПРАВИЛНИКА О ПЛАНУ И ПРОГРАМУ НАСТАВЕ И УЧЕЊА СТРУЧНИХ ПРЕДМЕТА СРЕДЊЕГ СТРУЧНОГ ОБРАЗОВАЊА И ВАСПИТАЊА У ПОДРУЧЈУ РАДА ТРГОВИНА, УГОСТИТЕЉСТВО И ТУРИЗАМ**

Члан 1.

У Правилнику о плану и програму наставе и учења стручних предмета средњег стручног образовања и васпитања у подручју рада Трговина, угоститељство и туризам ("Службени гласник РС - Просветни гласник", бр. 10/20, 14/20, 13/21, 2/22, 11/22 и 8/23), у делу: "ПЛАН И ПРОГРАМ НАСТАВЕ И УЧЕЊА ЗА ОБРАЗОВНИ ПРОФИЛ ТУРИСТИЧКИ ТЕХНИЧАР", одељак: "3. НАСТАВНИ ПРОГРАМ", пододељак: "А2: ОБАВЕЗНИ НАСТАВНИ ПРЕДМЕТИ", у садржају предмета: "Професионална пракса", у тачки: "6. УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА", после речи: "- дневник практичне наставе/учења кроз рад, који сваки ученик води за време професионалне праксе.", додају се речи: "Професионална пракса се обавља у периоду од 1. септембра до 15. августа (према годишњем програму рада школе) текуће школске године, изузев празником и недељом. Оцењивање предмета Професионална пракса је описно (задовољио/није задовољио) и не утиче на општи успех ученика. Закључна оцена утврђује се на седници одељенског већа после 15. августа текуће школске године.".

Члан 2.

Овај правилник ступа на снагу наредног дана од дана објављивања у "Службеном гласнику Републике Србије - Просветном гласнику.